钦定古今图书集成/理学汇编/学行典/第281卷 > 易经 > 《大过卦》
## 钦定古今图书集成/理学汇编/学行典/第281卷 > 易经 > 《大过卦》

《象》曰：“泽灭木”，“大过。”君子以独立不惧，遁世无闷。

〈程传〉君子观《大过》之象，以立其大过人之行。君子所以大过人者，以其能“独立不惧，遁世无闷”也。天下非之而不顾，“独立不惧”也。举世不见知而不悔，“遁世无闷”也。如此然后能自守，所以为“大过人”也。